b'\n_START_ARTICLE_\nSirkus Lahna\n_START_PARAGRAPH_\nSirkus Lahna on esiintyv\xc3\xa4 poikkitaiteellinen sirkusryhm\xc3\xa4. Sen esityksiss\xc3\xa4 yhdistyy uuden sirkuksen tyyli perinteisen sirkuksen esityksiin ja komiikka on olennainen osa Lahnaa. Esitykset eiv\xc3\xa4t koostu pelk\xc3\xa4st\xc3\xa4\xc3\xa4n sirkuksesta, vaan vaikutteita pyrit\xc3\xa4\xc3\xa4n ottamaan niin teatterista kuin muistakin performansseista ja my\xc3\xb6s musiikkimaailmasta. _NEWLINE_Sirkus Lahna on perustettu 1999, ja siihen kuuluu seitsem\xc3\xa4n j\xc3\xa4sent\xc3\xa4: Jussi Airaksinen, Jukka Gr\xc3\xb6nfors, Ari Puustinen, Tuomas Roininen, Laura Rossinen, Toni Valta ja Emilia Tengvall. Kunniaj\xc3\xa4senen titteli\xc3\xa4 kantaa jongl\xc3\xb6\xc3\xb6ri Jani Suihkonen. Lis\xc3\xa4ksi henkil\xc3\xb6kuntaan kuuluu \xc3\xa4\xc3\xa4ni- ja valomies Timo Airaksinen.'